# Historier til julekampanjen «Lyset skinner i mørket»

Her har vi samlet noen historier fra noen av Misjonssambandets felt, som vi har profilert i ulike annonser og medier i forbindelse med årets julekampanje.

## Indonesia:

### En stille vekkelse

– Vi takker Gud for hans trofasthet og uendelige velsignelser over oss, sier «Silas».

De svært få kristne på «Chiliøya» i Indonesia opplever til dels mye motstand og forfølgelse. Men Guds ånd er i arbeid, og jevnlig hører vi om mennesker som har tatt imot Jesus. Misjonssambandet har sammen med noen lokale kristne startet et evangeliseringsteam, som har blitt kurset i å formidle evangeliet i den lokale kulturen.

– Samarbeidet med Misjonssambandet har gitt oss nye muligheter til å nå ut med evangeliet, forteller «Silas», en av lederne i teamet.

**Håp om en kirke**

Teamet samles hver dag til bønn og lovsang før de reiser ut for å dele evangeliet. Og vi ser en stille vekkelse. Allerede har to personer tatt imot Jesus som sin frelser og blitt døpt gjennom dette arbeidet, og vi ber om at det kan bli starten på en selvstendig kirke blant folket på denne øya.

[***Her finner du flere historier fra Misjonssambandets arbeid i Indonesia.***](https://nlm.no/indonesia)

## Sentral-Asia:

### Ansvar for å gi Ordet videre

For ett år siden kunne vi feire at en folkegruppe i Sentral-Asia hadde fått Bibelen oversatt til hjertespråket. På feiringen ble det nevnt at dette er ett av 736 folkeslag i verden som har hele Bibelen på sitt eget språk.

– Det gjorde inntrykk, forteller «Terje», som har vært med i oversetterteamet som utsending for Wycliffe og Misjonssambandet. – Vi kjente på følelsen av ansvar for de som ennå ikke har Guds Ord på morsmålet. Det ble bedt for og tatt opp kollekt til oversettelsesarbeidet til et nært beslektet språk i Kaukasus. Våre troende brødre og søstre ville ikke bare feire selv, de ville også bidra til å gi Ordet videre.

«Terje» og teamet er nå i gang med å oversette Bibelen til dette beslektede språket, så enda en folkegruppe i tidligere Sovjetunionen kan få Bibelen på sitt eget språk. Blir du med og gir Ordet videre?

*Det sanne lys, som lyser for hvert menneske, kom nå til verden. Joh 1,9*

[***Her finner du flere historier fra Misjonssambandets arbeid i Sentral-Asia.***](https://nlm.no/sentral-asia)

**[HER KOMMER EN HISTORIE TIL]**